cyanic-selkie/wikianc huggingface dataset:
Brageteateret i Halden
Navnet «Brage»
Gymnasiessamfunnet, og følgelig også teateret, har navn etter den norrøne guden Brage, som var guden for diktning og skaldekunst og svært veltalende.
Skolen
Halden fikk etablert Fredrikshalds lærde og realskole i 1850. Skolen ble inndelt i middelskole og gymnasium fra 1869. Tre år senere, i 1872, ble den første gymnasiastforestillingen vist i Fredrikshalds teater.
Gymnasiesamfunnet
Gymnasiesamfunnet Brage ble formelt stiftet i 1879, etter modell av tidens populære studentersamfunn. , Samfunnet formål var å arrangere debattkvelder, selskapelighet og kulturaktivitet, slik studentersamfunnene også gjorde. Ifølge vedtektene var samfunnet åpent for elever ved Halden off. høgre almenskole.
Til å begynne med var samfunnet en litterær og politisk diskusjonsklubb. I 1881 tok Brage standpunkt i striden om hvorvidt Bjørnstjerne Bjørnson egnet seg til å avduke monumentet over Henrik Wergeland. Bragistene konkluderte med at Bjørnson var oppgaven verdig, og sendte straks et telegram til Verdens Gang. Telegrammet kom på trykk i avisen. Dette førte til et dementi fra skolens rektor, som så det hele som guttestreker. Redaktøren i Oslo-avisa Dagen, Jacob Bull, innledet deretter en kampanje mot rektoren i Fredrikshald og dennes «Tyranni».
I 1883 holdt Brage sin første teaterforestilling. På programmet stod skuespillet Den tredje av Jens Christian Hostrup og Kusine Lotte av Christian Molt Wengel. Skuespillertruppen ble snart supplert med kor og orkester. I tillegg til debattene og de kulturelle aktivitetene, holdt Brage et årlig ball, Brageballet.
Teatergruppen
I 1910 ble samfunnet åpnet for kvinnelige medlemmer, og det samme året flyttet teatergruppen inn i Fredrikshalds teater, som rommer en av Norges eldste teatersaler.
Fram til 1932 hadde Brageteaterets forestillinger en meget bestemt form. De besto av  Denne ytre formen var noe Brage hadde arvet fra en enda eldre teaterinstitusjon: Det dramatiske Selskab.
Fra 1933 gikk Brage over til å spille helaftens forestillinger, men man fortsatte skikken med prolog og orkestermusikk i pausen, i alle fall til 1963. Under andre verdenskrig ble driften av gymnasiesamfunnet forbudt av okkupasjonsmakten, men i 1946 startet man på ny frisk, med syngespillet Fjeldeventyret, komponert av Waldemar Thrane.
I 1949, fortsatt i den nære etterkrigstiden, spilte Brageteateret Om et folk vil leve av Axel Kielland. Det var første gangen Brage framførte et rent drama uten elementer av lystspill eller komikk. Vidar Parmer skrev om oppsetningen: De enkelte skuespillerprestasjoner var kanskje ikke store, men stykket gjorde like fullt et sterkt inntrykk på oss som var til stede og for hvem krigstiden sto klart i erindringen. Spesielt virkningsfull var sluttscenen da de arresterte ble ført ut … og publikum satt som fjetret og hørte på skrittene som døde hen.
På 1960-tallet døde mange av samfunnets aktiviteter ut, men teaterdriften fortsatte under ledelse av en selvstendig teaterkomite.
Motala Verkstad
AB Motala Verkstad er en svensk ingeniørbedrift, som er en av Sveriges eldste. Bedriften ble grunnlagt i 1822 av Baltzar von Platen, under byggingen av Göta kanal. Motala Verkstad har bygd rundt 400 skip, 800 broer (f. eks Västerbron, Skeppsholmsbron og Bergsnäsbron) og ca. 1300 lokomotiver.
Brageteateret i Halden
Scene
Brageteateret har i mesteparten av sin levetid spilt sine forestillinger på barokkscenen i Fredrikshalds teater, men i 1975 var teateret så nedslitt at det måtte stenges for en omfattende restaurering. Fra 1976 til 1982 ble Brageteaterets forestillinger spilt i Remmenaulaen, et lokale som Halden Lærerhøgskole og gymnaset, på det tidspunktet kalt Christian August videregående skole, delte. I denne perioden spilte Brage flere store musikkteaterforestillinger.
Zara Tindall
Zara Anne Elizabeth Tindall, før hun ble gift også kjent som Zara Phillips, (født 15. mai 1981 i London) er en britisk hestesportsutøver og tidligere verdensmester i feltritt. Hun er datter av prinsesse Anne og datter-datter av dronning Elisabeth II, og er med det nummer 21 i arvefølgen til den britiske tronen.
Tindall er en av verdens beste feltryttere. I 2006 ble hun verdensmester i feltritt i verdensmesterskapet i Aachen. For dette vant hun prisen BBC Sports Personality of the Year, og ble i 2007 utnevnt til medlem av ordenen Order of the British Empire.
Hennes far Mark Phillips ble olympisk mester i feltritt under OL i München i 1972, og fikk sølv i samme øvelse i OL i Seoul i 1988. Tindall var tatt ut på det britiske laget før OL i Beijing i 2008, men en skade på hesten gjorde at hun måtte holde seg hjemme.
NM i mangekamp 1919
NM i mangekamp 1919 var en del av NM i friidrett 1919.
Det ble konkurrert i femkamp og tikamp for menn. Mesterskapet i femkamp ble arrangert i Kristiania 13. juli. Mesterskapet i tikamp ble arrangert i Drammen 26.-27. juli.
Pascal Martinot-Lagarde
Karriere som junior
Martinot-Lagarde vant det franske mesterskapet for ungdom i Lyon i 2008, på 110 meter hekk. Året etter ble han igjen fransk mester, denne gang i juniorklassen, på 60 m hekk innendørs. Utendørs fikk han sølv på 110 meter hekk i 2009, bak Thomas Delmestre. Han deltok også ved Junior EM i friidrett 2009 i Novi Sad i Serbia, der han nådde finalen, etter at han kom på tredjeplass i sitt semifinaleheat, med ny personlig rekord på 13,40. I finalen tok Lawrence Clarke gullet, mens Martinot-Lagarde kom på fjerdeplass.
I 2010 forbedret han den franske juniorrekorden på 60 meter hekk innendørs til 7,66, en rekord som Ladji Doucoure hadde tidligere med 7,68. Han forsvarte førsteplassen sin i det franske juniormesterskapet på 60 meter hekk innendørs, og utendørs satte han ny fransk juniorrekord på 110 meter hekk, med 13,74 (1,06 meter hekker). Senere på året satte han også fransk juniorrekord med 99 cm hekker, med tiden 13,37. I juli vant han gull på 110 meter hekk ved junior-VM i friidrett 2010 i Moncton i Canada, foran Vladimir Vukicevic og Jack Meredith. Martinot-Lagarde innrømte etter løpet at det hadde vært kontakt mellom ham og Caleb Cross over den niende hekken, i kampen om pallen. Cross ledet løpet, men fikk problemer over siste hekk på grunn av dette, og endte på fjerdeplass.
Ved U23-EM i friidrett 2011 kom han på femteplass i sitt innledningsheat med tiden 14,33, og gikk ikke til semifinalen. Sergey Shubenkov vant gullet i denne øvelsen.
Karriere som senior
Ved det franske mesterskapet innendørs 2012 vant han gull på tiden 7,54, foran Cédric Lavanne (7,65) og Ladji Doucoure (7,71). Han ble dermed uttatt til VM i friidrett innendørs 2012, der han tok bronse med ny personlig rekord på 7,53, bak hhv. Aries Merritt og Liu Xiang.
Han fikk også bronse på 60 meter hekk ved EM i friidrett innendørs 2013 i Göteborg. Her tangerte han sin personlige rekord i finalen, der han løp på 7,53. Frankrike deltok i Super League ved Lag-EM i friidrett 2013, og Martinot-Lagarde kom der på 2.-plass på 110 meter hekk, noe som ga 11 poeng i lagkonkurransen. I august deltok han også på 110 meter hekk ved VM i friidrett 2013, men ble slått ut i innledningsheatet med 22. beste tid (13,63).
På nasjonalt nivå forsvarte han tittelen sin, og vant 60 meter hekk ved det franske mesterskapet innendørs 2013.
Han vant 60 meter hekk ved det franske innendørsmesterskapet i 2014, for tredje år på rad. I mars deltok han ved VM i friidrett innendørs 2014 i Sopot. Der løp han inn til 2.-plass på 60 meter hekk, med tiden 7,476, kun slått av Omo Osaghae fra USA. Han kom på 3.-plass på 110 meter hekk ved Lag-EM i friidrett 2014 (Super League), som ble arrangert i Braunschweig i Tyskland. Ved Diamond League 2014 vant han 110 meter hekk sammenlagt. Han vant fem av de 14 Diamond League-stevnene. I juli vant han 110 meter hekk ved det franske mesterskapet utendørs, dette var hans første nasjonale tittel som senior på denne distansen.
I august fikk han bronse på 110 meter hekk ved EM i friidrett 2014, med tiden 13,29. Russiske Sergej Sjubenkov vant denne øvelsen foran britiske William Sharman. Frankrike kom på 2.-plass ved lagkonkurransen DécaNation 2014, der Martinot-Lagarde vant øvelsen 110 meter hekk.
Han vant 60 meter hekk ved EM i friidrett innendørs 2015 i Praha, én hundredel foran sin landsmann Dimitri Bascou. Frankrike konkurrerte i Super League ved Lag-EM i friidrett 2015, og Martinot-Lagarde kom der på 2.-plass på 110 meter hekk. Frankrike kom på 3.-plass i lagkonkurransen i dette mesterskapet. Han deltok ved Diamond League 2015, og fikk en seier (Eugene) og en andreplass (London), og endte med det på 4.-plass med 6 poeng. Ved det franske mesterskapet utendørs kom han på 2.-plass på 110 meter hekk, der Garfield Darien vant denne øvelsen.
Frankrike kom på 2.-plass også ved DécaNation 2015, og Martinot-Lagarde kom denne gangen på 2.-plass på 110 meter hekk, bak russiske Sergej Sjubenkov. Han nådde finalen ved VM i friidrett 2015 i Beijing, men kom på 4.-plass, 13 hundredeler bak Aries Merritt fra USA som tok bronsemedaljen.
I februar 2016 vant han 60 meter hekk ved det franske mesterskapet innendørs.
VM i curling for kvinner 2004
Curling-VM for kvinner 2004 ble arrangert 17. april – 25. april 2004 i Gävlerinken i Gävle i Sverige.
Flystasjon Karup
Flystasjon Karup (dansk: Flyvestation Karup) er en dansk flystasjon beliggende i Kølvrå utenfor Karup i Midtjylland.
Historie
Flystasjonen ble etablert som flybase av den tyske Wehrmacht i perioden 1940–45 under navnet Fliegerhorst Grove og var i begynnelsen av annen verdenskrig utgangspunkt for Luftwaffes offensive operasjoner mot blant annet England, men ble senere i krigen base for luftforsvarsfly.
Området ved Karup ble valgt på grunn av at det var flatt og øde, liksom Alhedebanens nærhet hadde en betydning. Tyskerne anla et sidespor til banen, og Grove Sidespor ble omtalt som det lengste sidesporsanlegg i Danmark. Dette ble brukt til transporter av ammunisjon, brennstoff, og byggematerialer som ble brukt til etableringen av flystasjonen.
Etter krigen og inntil 1949 ble flyplassen av Indenrigsministeriet anvendt som leir for ca. 22 000 tyske flyktninger. De 1 500 gravene ved Gedhus og Flygtningekirkegården i Grove med 1 300 graver vitner om den perioden.
På Flystasjon Karup er en lang rekke av Flyvevåbnets skvadroner opprettet siden 1950 og senere flyttet til andre danske flystasjoner. De mest kjente skvadronene på flystasjonen i nyere tid er nok Skvadron 725 (angrepsfly) og Skvadron 729 (rekognoseringsfly), som fra 1970 til 1993 fløy F-35 Draken som de siste jagerfly på Karup, da skvadronene ble nedlagt i 1993. Utover Draken-flyene har en lang rekke andre jagerfly vært på Flystasjon Karup siden 1950-årene.
I dag
Flystasjon Karup er Nord-Europas største flystasjon. Dens samlede areal er 2 900 hektar, som fordeler seg på flyplassareal, øvelsesområde, skog og plantasje, landbruksjord og områder med mose, myr, hede og kratt. Der er 9 km startbaner, 31 km rullebane for fly, 48 km asfalt- og betongveier og 40 km skog og hede. Det daglige flyoperasjonsområde, som utgjør ca. ⅓ av arealet, er innhegnet (15 km hegn).
Flystasjon Karup er i dag navnet for det fysiske flystasjonsområde hvor Helicopter Wing Karup er den operative myndighet på området, derutover har et antall skoler og myndigheter også hjem på flystasjonen.
Her ligger også Control and Reporting Centre Karup som er den militære myndighet i Danmark med ansvaret for overvåkningen av det danske luftrom.
Brusand landskapsvernområde
Brusand landskapsvernområde er et landskapsvernområde i Hå kommune på Jæren, Rogaland. Området ble vernet i 2003.
Brusand inngår som ett av 22 verneområder i ramsarområdet Jæren våtmarksystem, og er også en del av det store vernekonglomeratet Jærstrendene landskapsvernområde.
Robert Otterlei
Robert Otterlei (født 16. oktober 1969) er en norsk tidligere skiorienterer fra Trondheim som representerte Byåsen IL.
Don Omar
Don Omar (født William Omar Landrón Rivera 10. februar 1978) er en puertorikansk sanger, komponist, skuespiller og produsent av reggaeton. Han refereres noen gang til under kallenavnet El Rey (spansk for «Kongen»).
Orre-Reve landskapsvernområde
Orre-Reve landskapsvernområde er et landskapsvernområde i Klepp kommune på Jæren, Rogaland. Området ble vernet i 2003.
Orre-Reve inngår som ett av 22 verneområder i ramsarområdet Jæren våtmarksystem, og er også en del av det store vernekonglomeratet Jærstrendene landskapsvernområde.
Svenska flygvapnet
Svenska flygvapnet er Sveriges flyvåpen. Det har som oppgave å organisere og utdanne fly-, base- og ledelsesenheter som sammen med marinen og armeen skal kunne hevde Sveriges territorielle integritet i fredstid, og med væpnet makt forsvare landet ved angrep.
Raoul Cauvin
Raoul Cauvin (født 26. september 1938 i Antoing i Belgia, død 19. august 2021) var en belgisk tegneserieforfatter. Han er hovedsakelig kjent for sitt arbeide med seriene Blåjakkene og Sammy, begge løpende serier med over 40 album hver.
Cauvin studerte litografi, men da han var ferdig utdanna var det ikke lengre behov for litografer. Han begynte å jobbe for Dupuis i 1960, der han blant annet blei satt til å jobbe med smurfene. Etterhvert begynte han som tekstforfatter for ulike tegnere i bladet Spirou. I 1968 fikk han i oppdrag å være tekstforfatter for Blåjakkene, en serie som skulle erstatte Lucky Luke ettersom sistnevntes forfatter Morris begynte å arbeide for det konkurrerende tegneseriebladet Pilote. I 1972 starta han sammen med tegneren Berck serien Sammy. I 1980 påtok Cauvin seg oppgaven sammen med tegneren Nic å videreføre serien Sprint. Det blei til tre historier, som imidlertid blei kritisk mottatt av fans og presse.
Kunming Open
Kunming Open er en profesjonell tennisturnering som blir spilt på grus. Den er en del av Challenger-touren, og ble opprettet i 2012.
Den blir spilt hvert år i Anning i Kina.
Lucy Walker
Lucy Walker er en britisk dokumentarfilmregissør.
Svenska flygvapnet
Enheter
Det svenske flyvåpenet er delt opp i flottiljer, eller luftvinger. Disse er igjen oppdelt i divisioner. Følgende flottiljer er operative per 2012:
Kittilä lufthavn
Kittilä lufthavn (IATA: KTT, ICAO: EFKT) er en flyplass som betjener deler av Lappland i Finland. I 2008 passerte lufthavnen 265 564 passasjerer, noe som tilsvarer en økning fra 2007 på 10,4 %, og gjør den til den nest største lufthavnen i Lappland etter Rovaniemi.
Svenska flygvapnet
Enheter
Team 60 er det svenske flyvåpenets offisielle oppvisningsgruppe.
Materiell
Dagens hovedfly er Saab JAS-39 Gripen. Et tidligere hovedfly, Saab 37 Viggen, ble faset ut i 2005.
Flygvapnet har bestilling på atten NH90, men grunnet forsinkelser i leveringen av denne helikoptertypen har Sverige bestilt femten Sikorsky UH-60M Black Hawk. Disse er planlagt faset ut når NH90 blir operative rundt 2020.
Flygvapnet har siden opprettelsen benyttet egne betegnelser på flymateriellet. Eksempelvis blir flyet som i resten av verden er kjent som C-130 Hercules betegnet TP 84 i det svenske forsvaret. Følgende flytyper er operative eller under levering i Flygvapnet per 2012:
I tillegg deltar Sverige i Heavy Airlift Wing, og har dermed tilgang til strategisk luftkapasitet i form av tre Boeing C-17 Globemaster III stasjonert i Ungarn. <!-- Arbeid pågår, mellomlagring
Tidligere materiell
-->
Rømskog skole
Rømskog skole var den eneste skolen i tidligere Rømskog kommune. Skolen ble tatt i bruk i 1958. For skoleåret 2011/2012 hadde skolen 57 elever fordelt på 4 klasser fra 1. til 7. trinn. Elevene fortsatte på ungdomsskolen på Bjørkelangen skole i nabokommunen Aurskog-Høland.
Lucy Walker
Walker tok en master i språk og litteratur fra University of Oxford, før hun studerte film ved New York University.
Hun har studert fire dokumentarfilmer: Devil's Playground (2002), Blindsight (2006), Waste Land (2010) and Countdown to Zero (2010). For Waste Land ble hun nominert til en Oscar for beste dokumentarfilm.
Titelberg
Titelberg var en stor keltisk bosetning eller Oppidum sørvest i Luxembourg. Om lag år 100 f.Kr var bosetningen sannsynligvis senter for Treveristammen. Bosetningen gir klare tegn på en urban sivilisasjon før romerne erobret området.
Skeie landskapsvernområde
Skeie landskapsvernområde er et landskapsvernområde i Klepp kommune på Jæren, Rogaland. Området ble vernet i 2003.
Skeie inngår som ett av 22 verneområder i ramsarområdet Jæren våtmarksystem, og er også en del av det store vernekonglomeratet Jærstrendene landskapsvernområde.
Liste over flaggbærere for Turkmenistan under OL
Liste over flaggbærere for Turkmenistan under OL inneholder samtlige idrettsutøvere som har båret Turkmenistans flagg under åpningsseremoniene til sommer- og/eller vinter-OL.
De forente arabiske emiraters kvinnelandslag i fotball
De forente arabiske emiraters kvinnelandslag i fotball representerer De forente arabiske emirater i fotball.
De forente arabiske emirater ble skapt i foranledningen til at De forente arabiske emirater skulle arrangere Vestasiamesterskapet i 2010. Laget har derfor ikke vært med i kvalifiseringer til VM eller OL tidligere.
De forente arabiske emirater overrasket de fleste ikke bare ved å vinne sin gruppe, mot Palestina og svake Kuwait, men også ved å vinne semifinalen mot Bahrain og finalen mot storfavoritt Jordan. De forente arabiske emirater vant dermed vestasiamesterskapet. FIFAs godkjennelse av vestasiamesterskapet er uklart, men uansett har De forente arabiske emirater bare tre kamper mot godkjent motstand – Palestina, Bahrain og Jordan. Dermed er ikke De forente arabiske emirater per oktober 2010 godkjent av FIFA som et fullverdig lag på kvinnesiden.
Scott Hogan
Scott Andrew Hogan (født 13. april 1992) er en irsk-engelsk fotballspiller som spiller for Birmingham City FC.
Meladema
Utseende
Nokså store (18-23 millimeter), avlangt-ovale, ensfarget svarte vannkalver.
Utbredelse
Denne slekten er utbredt i Palearktis, fra Balkan og Sør-Frankrike i nord sør til Sahara, og fra Madeira og Kanariøyene i vest til Tyrkia i øst.
Systematisk inndeling
Oversikten følger Artsdatabankens regler og har med de arter som er funnet i Norge eller antas å kunne bli oppdaget her. Angitt antall funn i Norge er fra september 2020. Det er mulig å søke flere opplysninger med navnet hos Artsdatabanken eller se fullstendig utbredelse og data for en art eller gruppe hos Artskart.
It Ain’t Necessarily So
Sportin' Life har blitt spilt av John W. Bubbles i operaen, Cab Calloway på scenen og av Sammy Davis junior i en film fra 1959.
Sangen er spilt inn mange ganger i moderne tid. I 1965 ble den en stor hit i 1965 med sangeren Normie Rowe og i 1965 den med på debutalbumet til The Moody Blues, The Magnificent Moodies. «It Ain't Necessarily So» ble også spilt av The Honeycombs og Bronski Beat i 1984, Cher i 1994 og Jamie Cullum i 2002. Aretha Franklin og Bobby Darin spilte den inn på albumet That's All i 1959. Aretha Franklin spilte også inn sangen for sitt album Aretha (med the Ray Bryant Combo). En versjon av sangen er spilt inn av Sting og Brian Wilson spilte sangen i 2010 for albumet Brian Wilson Reimagines Gershwin.
Røbekk
Røbekk er en bydel i Molde kommune, og ligger i underkant av ti km fra Molde sentrum. Fra 2007 er Røbekk en del av tettstedet Molde; før dette ble stedet regnet som et eget tettsted. Røbekk hadde 310 innbyggere per 1. januar 2007, og er i realiteten en drabantby.
Røbekk har et aldershjem, en prestegård fra 1840 og en kirke fra 1898. Kirka erstattet den gamle som lå på Bolsøya og som ble revet i 1906.
Østerrike under Vinter-OL 1928
Østerrike under Vinter-OL 1928. Trettiåtte sportsutøvere, alle menn, fra Østerrike deltok i åtte sporter under Vinter-OL 1928 i St. Moritz. Østerrike kom på sjuendeplass med tre sølv- og en bronsemedalje.
Den lokale interstellare skyen
Den lokale interstellare skyen (, forkortet LIC) er den interstellare skyen omtrent 30 lysår (9,2 pc) i diameter som jordens solsystem for tiden beveger seg gjennom. Solsystemet antas å ha gått inn i den interstellare skyen ved et tidspunkt mellom 44,000 og 150,000 år siden og forventes å forbli i den i ytterligere 10,000–20,000 år. Skyen har en temperatur på ca. 6,000 °C, omtrent samme temperatur som overflaten på solen. Skyen er svært tynn, med 0,1 atomer per cm³; omtrent en femtedel av tettheten i det galaktiske interstellare materiet (0,5 atomer per cm³), men dobbelt så mye som gassen i den lokale boblen (0,05 atomer per cm³). Den lokale boblen er et område med lav tetthet i det interstellare materiet hvor den lokale interstellare skyen er et lite, men tettere omtåde. Til sammenligning har jordens atmosfære 2,7 molekyler per cm³ ved STP. Den lokale interstellare skyen begynner der heliosfæren og det interplanetariske materiet slutter.
Østerrike under Vinter-OL 1928
OL-troppen besto av tolv ishockeyspillere, seks langrennsløpere, fire skihoppere, en kunst- og en skøyteløper.
NM i mangekamp 1920
NM i mangekamp 1920 var en del av NM i friidrett 1920.
Blåisen (Dronning Maud Land)
Blåisen er en isfylt botnlignende dal på vestsiden av Borga like nord for Borggarden i Borgmassivet i Dronning Maud land. Den ble kartlagt av norske kartografer på bakgrunn av landmålinger og flyfotografering foretatt under Maudheimekspedisjonen (1949–52).
NM i mangekamp 1920
Det ble konkurrert i femkamp og tikamp for menn. Mesterskapet i femkamp ble arrangert i Stavanger 13. juni. Mesterskapet i tikamp ble arrangert i Kristiania 8.-9. juli.
Horst Floth
Horst Floth (født 24. juli 1934, død 6. oktober 2005) var en vesttysk bobkjører som deltok i de olympiske vinterleker 1968 i Grenoble og 1972 i Sapporo.
Floth vant en olympisk sølvmedalje i bobsleigh under Vinter-OL 1968 i Grenoble. Sammen med Pepi Bader kom han på andreplass bak «Italia I» med Eugenio Monti og Luciano de Paolis. Fire år senere under vinter-OL 1972 i Sapporo vant de en ny sølvmedalje.
Floth ble verdensmester i toerbob 1970 i St. Moritz.
Couprie
Couprie er et konjakkhus. De har egne vinmarker i Grande Champagne, i kommunen Ambleville. og vingården deres heter «Maison Couprie». De lagrer konjakken sin på eikefat fra Lomousin, og produserer også Pineau des Charentes og annet brennevin.
Historie
Huset ble etablert i 1730, da Pierre Couprie plantet de første vinstokkene. Vinhuset drives i dag av syvende generasjon Couprie; Laurent Couprie styrer i dag huset.
Chengdu Challenger
Chengdu Challenger er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 2016.
Regattastrekningen i Grünau
Regattastrekningen i Grünau er en regattabane i Grünau i bydelen Treptow-Köpenick sørøst i Berlin. Den var arena for ro- og padlekonkurransene under sommer-OL 1936.
Regattastrekningen er 2000 meter lang og har bredde til seks robaner og ni padlebaner. Banen eies av bydelen Treptow-Köpenick. Den er i bruk til roing, padling og motorbåtrace. Som følge av skipstrafikken og strømningene i elven Dahme tilfredsstiller strekningen ikke lenger kravene til internasjonale ro- og padlemesterskap.
Den første offisielle roregatta på banen fant sted 27. juni 1880 og den er dermed den eldste idrettsarena i Berlin som fremdeles er i bruk.
Jinan International Open
Jinan International Open er en profesjonell tennisturnering for menn som blir spilt på hardcourt. Den er en del av Challenger-touren, og ble opprettet i 2017.
Den blir spilt hvert år i Jinan i Kina.
Altenburggården
Altenburggården var en bygård i sentrum av Skien med adressen Skistredet 20, som var Henrik Ibsens barndomshjem fra 1831 til 1836. Gården brant ned under brannen i Skien 1886.
Altenburggården i Altenburg/Paus/Ibsenfamiliens tid
Altenburggården har navnet etter Henrik Ibsens morfar, kjøpmann i Skien Johan Andreas Altenburg, som trolig var gårdens første eier. Altenburg var skipsreder og drev i tillegg både trelasthandel og butikkhandel, og eide et brennevinsbrenneri på Lundetangen. Altenburggården hadde ingen hage, men Altenburg eide en av Århusgårdene ved Skien som familien brukte som landsted.
Johan Andreas Altenburg var gift med Hedevig Christine Paus, og etter ektemannens død i 1824 overtok Hedevig bygården. Henrik Ibsens mor Marichen Altenburg vokste opp i Altenburggården.
Hedevigs far Cornelius Paus flyttet inn hos datteren og svigersønnen i sitt siste leveår og døde der i 1799. Samme år flyttet Johan Andreas Altenburgs søster Kristine Cathrine Ploug (f. Altenburg), kalt «faster Ploug» i Altenburg- og senere Ibsen-familien, inn. Hedevigs nevø og Marichens fetter Henrik Johan Paus – som også var halvbror til Marichens senere ektemann Knud Ibsen – bodde i Altenburggården som pleiebarn hos onkelen og tanten fra femårsalderen rundt 1804 til han flyttet hjemmefra et tiår senere. Også Marichens kusine på farssiden Marichen Bomhoff (1806–1850) bodde hos familien, og var i folketellingen i 1825 oppgitt å være husjomfru i familien; Marichen Bomhoff var datter av Johan Andreas Altenburgs yngre halvbror proprietær Bertel E. Bomhoff (1768–1844), og begge var oppkalt etter den felles farmoren Marichen Barth (1737–1769), som første gang var gift med sagbruksforvalter på Ulefoss Diderik Altenburg (1719–1766) og andre gang (1767) med proprietær Engebret Bomhoff. Det var vanlig på denne tiden, også i kondisjonerte familier, at barn ble sendt for å leve med slektninger av forskjellige grunner, f.eks. dersom barna kom fra store barneflokker mens slektningene de bodde hos hadde få eller ingen barn. Johan Andreas Altenburg og Hedevig Paus hadde to døtre, mens Hedevigs bror Ole Paus hadde ni egne barn samt stesønnene Knud Ibsen og Jacob von der Lippe Ibsen, og dette var kanskje en av grunnene til at den ene sønnen bodde hos onkelen og tanten. Bertel Bomhoff hadde også en rekke barn, og Marichen Bomhoff mistet moren sin da hun var ett år gammel; hun ble i 1846 gift på Hedenstad med Johan Frederik Svendsen.
Enkefru Hedevig Altenburg skjøtet bygården over til svigersønnen Knud Ibsen i 1830, og Ibsen-familien flyttet inn i 1831. I 1835 solgte Knud Ibsen Altenburggården til kjøpmann Teleph Stub Plesner (1811–1852), og Ibsen-familien flyttet året etter til landstedet Venstøp.
Nærmeste nabo til Altenburggården ved folketellingen i 1801 var Hans Christophersen Blom; han var fetter til Cornelius Paus som døde i Altenburggården i 1799.
Etter Ibsens tid
Teleph Stub Plesner drev kjøpmannsforretning og kornimport, var medeier i Skiens Brænderi og direktør i Skiens Sparebank. Kornhandelen var en risikabel virksomhet som førte til at firmaet måtte innstille virksomheten i 1849. Plesner skal ha bodd i gården til sin død i 1852, og hans enke bodde der i ytterligere et par år. Fra 1857 ble gården eid av firmaet Ths. Offenberg. Den brant ned under brannen i Skien 1886.
Beskrivelse
Altenburggården var en hjørnegård på hjørnet av Prinsens gate og Skistredet i byens forretningssentrum, med to fulletasjer og loft. Den hadde ti beboelsesrom samt kjøkken, kjellere og boder. I en sidebygning mot nord var det bryggerhus, bakstestue og boder, og i en annen sidebygning mot øst var det plass for tjenestefolkene. Det var også stall. Det meste av gården var Altenburgfamiliens og senere Ibsenfamiliens private hjem og husholdning, men gården hadde også en mindre butikk i første etasje med kontor på hjørnet og to værelser til Skistredet for personalet.
Henrik Ibsen, som bodde i Altenburggården fra han var 3 til han var 8 år, gav mange ganger uttrykk for at gården hadde gjort stort inntrykk på ham i hans barndom. Han beskrev gården slik: «Dette mit nye hjem var en hjørnegård, som lå lit højere oppe i byen, lige ved foden af «Hundevadbakken» [...] I dette hus var mange og store stuer både nedenunder og ovenpå og her blev ført et meget selskabelig liv.»
Flommen på Østlandet 1995 (Vesleofsen)
Vesleofsen er navnet på ekstremflommen som rammet Østlandet i juni 1995. Én mann omkom, 7 000 personer ble evakuert, og det ble gjort skader til en verdi av 1,8 milliarder kroner. I alt ble det meldt om skader på 1 833 gårdsbruk.
I Glomma toppet flommen seg 2. juni, i Gudbrandsdalslågen 3. juni og i Mjøsa 11. juni. 3,5 millioner sandsekker ble brukt i Akershus, Hedmark og Oppland for å demme opp for vannet. Den fikk navnet fordi det var den største flommen siden Storofsen i 1789. På vestsiden av Nord-Gudbrandsdal gjorde likevel flommen i august/september 1938 større skade.
Forløp
Norges vassdrags- og energidirektorat (NVE) hadde tidlig på vinteren merket større snømengder enn normalt. I begynnelsen av mai ble været varmere, og snøsmeltingen startet som normalt. Den 8. mai meldte Meteorologisk institutt om kaldere vær, og dagen etter kom NVE med en pressemelding som sa at en forsinkelse av snøsmeltingen kunne føre til en storflom. Fram til 22. mai var det kuldegrader i fjellet, og svært liten snøsmelting. Deretter steg temperaturen kraftig, både på fjellet og i skogsområdene. Maksimumstemperaturen var oppe i 15-20°C, samtidig som det begynte å regne mye mellom 27. mai og 2. juni. NVE målte 10-15 mm regn i døgnet noen steder på Østlandet. Flere reguleringsmagasiner ble tømt for å gi plass til de forventede vannmengdene.
Glomma
Ved Elverum passerte Glomma sitt tidligere høyeste nivå det århundret (1934) den 31. mai. Da flommen kulminerte ved Stai 2. juni, var elva 70 cm over 1934-flommen, og 61 cm under Storofsen. Flomstein med merking av maksimal vannføring er reist på Norsk Skogmuseum.
Flombølgen passerte Kongsvinger 3. juni, og de fleste lavereliggende områdene langs Glomma var oversvømmet. Da flombølgen passerte Rånåsfoss 5. juni var det med en hastighet på nesten 1 m/s, og en vannføring på 4 000 m³/s.
Vaksdal gravplass
Vaksdal gravplass er en gravlund i Vaksdal kommune i Vestland fylke. Den ligger oppi åsen ved Tveitane, øst for E16 og et godt stykke fra Vaksdal kirke.
Flommen på Østlandet 1995 (Vesleofsen)
Trysilelva
Elva passerte flommene i 1927, 1934 og 1967, og nådde toppen 1. juni. Elva hadde da en vannføring på 760 m³/s ved Nybergsund.
Gudbrandsdalslågen og sideelver
I selve Lågen kulminerte flommen 3. juni.
Moksa
I Gudbrandsdalen flommet særlig elvene på østsiden. Moksa kommer fra Øyerfjellet og renner ut i Lågen fra øst ved Tretten. 2. juni, etter at vannføringen skal ha økt til 360 ganger det normale, brøt den ut av sitt vanlige leie og fant et nytt gjennom sentrum av tettstedet. Flere hus og bygninger ble revet med av vannmassene eller totalskadd.
Elvene på vestsiden
Lågens største tilsig kommer vestfra. Otta alene dekker over 1/3 av Lågens samlede nedbørfelt. Ottaflommen kommer gjerne senere enn vårflommen fra de nordlige og østlige tilsigene fordi mye av nedbørfeltet ligger svært høyt. Ottaflommen i 1995 er ikke avmerket på flomstøtten ved Lalmsvatnet, men da flommen kulminerte, skal vannstanden her ha vært 10 cm lavere enn 1938-merket, og den høyeste siden 1958.
Mjøsa
NVE bestemte seg for å stenge en av lukene ved Svanfossen for å holde igjen vann til flomtoppen fra Glomma hadde passert Vormas utløp, og Øyeren. Fra 2. juni steg Mjøsa med ca. 2 cm per time. Mange flomvoller ble bygd for å hindre flommen i å nå bygningene som lå lavest. Da flommen kulminerte den 11. juni, var det på 7,94 meter i Hamar, lavere enn prognosert, men 20 cm høyere enn 1967-flommen. For å hindre forurenset flomvann i å trenge inn i Vikingskipet ble det fylt med ferskvann før Mjøsa nådde nivået til skipet.
Sverige
En rekke svenske vassdrag hadde ekstremflom i 1995, etter tilnærmet samme værtype som på Østlandet. I vassdrag med høytliggende nedbørfelt kulminerte disse flommene samtidig med Vesleofsen - dette gjaldt også storflommen i Klarälven (Trysilelvas fortsettelse), som renner ut i Vänern ved Karlstad.
Tiltak etter flommen
I juli 1995 ble Flomtiltaksutvalget utnevnt, for å utrede hvordan samfunnet kunne gjøres mindre sårbart for flom. De publiserte sin utredning året etter. Som anbefalt i utredningen begynte NVE å utarbeide flomsonekart, og bruke disse aktivt i oppfølging av kommunenes arealplaner. Det ble også bygget flomvoller rundt Lillestrøm, som sto ferdige i 2003.
Vaksdal gravplass
Gravlunden ble tatt i bruk i 1911, mens kirken er fra 1933. Før det kom gravlund på Vaksdal, ble Stanghelle gravplass brukt.
Ved inngangen til gravlunden er et portalbygg med klokketårn.
Pascal Jean Marcel Wintzer
Pascal Jean Marcel Wintzer (født 18. desember 1959 i Rouen i Frankrike) er katolsk erkebiskop av Poitiers.
Bakgrunn
Etter å ha studert ved pensionnat Jean-Baptiste-de-La-Salle (en internatskole) i Rouen, etterfulgt av et førsteår i jus ved Universitetet i Rouen – Mont-Saint-Aignan, begynte han på seminaret i Paray-le-Monial hvor han fullførte sin første syklus av prestestudiene. Han fortsatte på presteseminaret Saint-Sulpice i Issy-les-Moulineaux.
Prest
Pascal Wintzer ble presteviet 27. juni 1987. Etter ordinasjonen fullførte han utdannelsen med en syklus med teologiske studier ved Institut catholique de Paris der han oppnådde en mastergrad i dogmatisk teologi.
Han virket i menighetssjelesorg som kapellan i Mesnil-Esnard, deretter som sogneprest ved Mont-Saint-Aignan, mens han var skoleprest ved de offentlige videregående skolene i Rouen fra 1989 til 1996.
Deretter viet han seg til undervisning, som formator og åndelig leder ved Saint-Sulpice-seminaret i Issy-les-Moulineaux fra 1996 til 1999 og som foredragsholder ved Institutt for religionsstudier ved Institut catholique de Paris fra 1998 til 1999.
På bispedømmenivå var han ansvarlig for folkeundervisningen fra 1991 til 1996, deretter ansvarlig for kallspastoralet fra 1996 til 2005. Han var også generalvikar fra 1999 til 2004 og deretter fra 2006 til 2007.
Hjelpebiskop i Poitiers
Pave Benedikt XVI utnevnte ham 2. april 2007 til titulærbiskop av Rusadus og hjelpebiskop i Poitiers. Erkebiskopen av Poitiers, Albert Jean-Marie Rouet, bispeviet ham den 19. mai samme år; medkonsekratorer var Jean-Charles Marie Descubes, erkebiskop av Rouen, og Joseph Marie Louis Duval, emeritert erkebiskop av Rouen.
Paven utnevnte ham den 12. februar 2011 til apostolisk administrator av Poitiers.
Erkebiskop av Poitiers
Den 13. januar 2012 ble han utnevnt til erkebiskop av Poitiers.
I mars 2019 ytret han at han støttet tanken om å prestevie gifte menn. Han mente at dette ville bringe geistligheten tilbake til den «ordinære menneskehet» ofg betraktet det som et nyttig redskap i kampen mot seksuelle misbruk som forekom i deler av det katolske presteskap.
Episkopalgenealogi
Hans episkopalgenealogi er:
Stokken
Stokken er en tidligere selvstendig kommune i Aust-Agder fylke.
Historie
Fra 1837 var Stokken sammen med Barbu og Tromøy en del av Østre Moland formannskapsdistrikt. Barbu og Tromøy ble skilt ut som egne kommuner i 1878.
1. juli 1919 ble Stokken skilt ut fra Østre Moland som egen kommune. Stokken hadde da 1 683 innbyggere, og hadde eksistert som eget kirkesogn siden 1878.
Ved hvert av kommunestyrevalgene oppnådde Arbeiderpartiet mere enn 60% av stemmene, og kommunen fikk etterhvert status av landskjent utstillingsvindu for partiet. I 1951 kunne Stokken kommune skilte med: 1. januar 1962 ble Stokken, Austre Moland, Flosta og Strengereid krets i Tvedestrand slått sammen til en ny storkommune som fikk navnet Moland kommune. Stokken hadde på dette tidspunktet 2 783 innbyggere.
1. januar 1992 ble Moland, Hisøy, Tromøy og Øyestad kommuner slått sammen med Arendal til den nye Arendal kommune.
Referanser
<References />
Alexandria Loutitt
Alexandria «Ale» Loutitt (født 7. januar 2004) er en canadisk skihopper som representerer Altius Nordic Ski Club.
Hun debuterte i verdenscupen i skihopping den 22. februar 2020 under lagkonkurransen i slovenske Ljubno i 2019/20-sesongen.
Loutitt ble tatt ut i den canadiske troppen til Ski-VM 2021 i Oberstdorf, der hun ikke kvalifiserte seg til normalbakkerennet, men kom på 11.-plass i lagkonkurransen for kvinner og 10.-plass i mikslagkonkurransen.
Under Vinter-OL 2022 i Beijing, tok hun bronse i mikslagkonkurransen.
2. februar 2023 ble hun juniorverdensmester under junior-VM i Whistler, og en drøy måned senere tok hun Canadas første VM-medalje i skihopping da hun tok gull i storbakkerennet under Ski-VM 2023 i Planica.
18. mars 2023 debuterte Loutitt i skiflyving og holdt en kort periode verdensrekorden for damer på 222,0 meter. Dagen etter økte hun til 225,0 meter, noe som er kanadisk rekord.
E.N. Setälä
Eemil Nestor Setälä (født 27. februar 1864 i Kumo, død 8. februar 1935 i Helsingfors) var en finsk filolog, folkelivsforsker og politiker. Han var professor i finsk språk og litteratur 1893–1929, rektor ved Åbo universitet fra 1926, grunnla forskningsinstituttet Suomen tutkimuslaitos i 1930 og var dets første direktør.
Sammen med Kaarle Krohn redigerte han fra 1901 tidsskriftet Finnisch-ugrische Forschungen, og sammen med Heikki Paasonen utredet på en grunnleggende måte slektskapet mellom finsk-ugriske språk og samojediske språk. I sin forskning utgav han dessuten folklore som Sammon arvoitus (1932).
Under russifiseringstrykket 1890-1910 knyttet Setälä seg til det selvstendighetssøkende Ungfinska partiet. Han satt i stenderriksdagen 1904-06; og i Riksdagen fram til 1927. I striden om statsform var han monarkist, og knyttet seg deretter til Samlingspartiet. Han deltok i «senatet» (regjeringen) til Pehr Evind Svinhufvud 1916-17 og J.K. Paasikivi 1918. Han var utdanningsminister 1925, utenriksminister 1925-26 og Finlands ambassadør til Danmark og Ungarn 1927-30.
Bjørnar Kvåle
Bjørnar Kvåle (født 1995) er en norsk tidligere skiorienterer fra Brandbu som representerte Hadeland OL.
Achor (Ohio)
Achor er et kommunefritt område (unincorporated community) i Columbiana County, i delstaten Ohio i USA.
Historie
Achor ble opprinnelig kalt Achor-dalen (The Valley of Achor), og under det siste navnet opprett rundt 1806. Et postkontor kalt Achor ble opprettet i 1816, og var i drift til 1901.
Steinfjelltunnelen
Steinfjelltunnelen er en veitunnel som går gjennom Steinfjellet i Namsskogan, på fylkesvei 773 mellom Brekkvasselv og Røyrvik. Tunnelen er 2 114 meter lang, og Fylkesvei 773s høyeste punkt er 765 moh. inne i Steinfjelltunnelen.
Cheng-Han
Cheng-Han (tradisjonell kinesisk: 成漢; forenklet kinesisk: 成汉; pinyin: Chéng-Hàn) regnes som et av sekstenkongerikene i Kinas historie, og var det første av disse som ble opprettet.
Det eksisterte samtidig med Jìn-dynastiet, og alle dets herskere kalte seg for keisere. Chéng-Hàn representerte egentlig to stater: Chéng, opprettet i 304 av Li Xiong, og Hàn, opprettet i 338 av Li Shou. Siden begge disse statene ble styrt av Lǐ-familien av bā-etnisiteten, slo kinesiske historikere dem ofte sammen til én enkelt Chéng-Hàn stat. Herskerfamilien har også blitt beskrevet som ba-di, siden den var opprinnelig ba'er fra dagens Sichuan som hadde bosatt seg blant diene i dagens Gansu. Vestlige kilder refererer ofte til dem som to ulike stater. Hvorvidt dette er riktig eller ikke er diskuterbart; da Li Shou krevde tronen i 338, regnet han ikke Li Xiongs familie som sine forgjengere, og selv om han fortsatte dyrkelsen av Li Xiong, holdt han den i et separat tempel. Li Shous sønn Li Shi anerkjente derimot de tidligere keiserne som sine forgjengere.
Man regner vanligvis med at Chéng-Hàn ble oppretta i 304, men til tross for dette hadde Li Te erklært et nytt æranavn i 303, og enkelte kinesiske historikere har regnet selverklæringen av ett nytt æranavn for å være et symbol på et nytt rike, men på den tida krevde ikke Li Te å være keiser eller å ha andre spesielle titler.
Peter III av Aragón
Peter III (spansk: Pedro III, katalansk: Pere III), kalt «Peter den store» (Pedro el Grande, Pere el Gran, født omkring 1239 i Valencia, død 2. november 1285 i Vilafranca del Penedès) var konge av Aragón, konge av Valencia og hertug av Barcelona. Han overtok kongetronen 27. juni 1276, og var også konge av Sicilia fra 1282.
Liv og virke
Peter III var sønn av Jakob I.
Etter et opprør i 1282 («den sicilianske vesper») mot Karl I av Anjou kunne Peter legge Sicilia under sitt velde. Han kjempet fremgangsrikt mot det franske parti i Italia, men måtte 1283 utferdige store privilegier, hvorigjennom kongemakten i Aragón ble kraftig innskrenket.
Peter III var gift med Konstantia av Sicilia, datter av Manfred av Sicilia. Han var far til Jakob II.
Kleive
Kleive lå i Bolsøy herred til 1964.
Stedet
Stedet har noe tjenesteytende næringsvirksomhet og industri, blant annet stålproduktfabrikken Brødrene Midthaug. Istad kraft har kraftverk og transformatorstasjon på Istad like øst for Kleive.
Nede i bukta ligger Kleive Grendahus og idrettshall, barnehage og barneskole. Kleivehallen ble bygd på dugnad og ble ferdigstilt i 1990. Kleivehallen er tilholdssted for idrettslag og andre kulturelle aktiviteter. Kleive har også et kunstgalleri, Galleri S, som flere ganger i året har besøk av kjente kunstnere. Blant disse kan nevnes Kjell Johannessen, Eva Harr, Carl Nesjar, Elling Reitan, Lars Christian Istad og Harald Kolderup. Elevene fra de tidligere skolekretsene Kleive og Ødegård sogner nå til nye Kleive skole, som ble åpnet høsten 2005.
Kleivvatnet er et flott utfartssted med gangvei rundt vatnet, gapahuk, fiskebrygge for rullestolbrukere og rasteplasser. Kleivvatnets Venner har sammen med bygdas innbyggere lagt ned en stor dugnadsinnsats for å utvikle området for allment bruk.
Kleive ligger ved fylkesvei 62 mellom Molde og Sunndalsøra. Fylkesvei 406 tar av fra riksveien og går langs sørsiden av Fannefjorden til Røvik der den møter fylkesvei 64 mellom Molde og Åndalsnes. Ved Ødegård, noe øst for Istad tar fylkesvei 665 til Angvik av fra fylkesvei 62.
Gilles Binchois
Gilles Binchois (ca. 1400 – 1460) var en fransk-flamsk komponist, dikter og geistlig.
Biografi
Binchois var sønn av Jean de Binch og Jeanne Paulouche. Faren hadde en høyt betrodd stilling hos hertug Guillaume IV av Hainault og en posisjon i kirken i Mons.
Ingenting er kjent om Binchois før han i 1419 ble organist ved kirken ''Ste. Waudru'' i Mons. Den 28. juli 1423 betalte han byen Mons en avgift for å få slå seg ned i Lille. Her kom han raskt i kontakt med de engelske besetningsstyrkene, og ifølge en minnemotett av Johannes Ockeghem kan han ha vært i tjeneste hos hertug William av Suffolk. Mot slutten av 1420-årene ble han medlem av Burgunds hoffkapell, og ser ut til å ha vært sanger der. Tjenesteherren var den kunst- og luksuselskende Filip den gode som ledet Burgund i en kulturell blomstringstid. Binchois hadde en høy stjerne hos Filip og mottok rikelig prebende. Det første kanonikatet fikk han allerede 7. januar 1430 ved Saint-Donatian i Brugge. Dette prebendet var forbundet med en halvårlig residensplikt. I 1437 gav hertugen Binchois ytterligere et prebende i Cassel.
Rundt 1437 ble Binchois honorærsekretær ved hoffet, og i 1437 hevet biskopen i Camrai ham opp til subdiakons rang. Binchois hadde åpenbart kjennskap til magiske ritualer, for en måned senere sendte han hertuginnen en ring som skulle være virksom mot tannverk.
I 1452 ga hertugen ham et prosteembete og et kanonikat, begge i Soignies, som var kjent for sitt fremragende musikkmiljø. Som prost utøvet Binchois verdslig makt, og han var forpliktet til å tilbringe minst 32 uker i Soignies. Fra 1453 var ansettelsen ved det burgundiske hoffkapellet rent pro forma, men han fikk likevel ordinær lønn så lenge han levde.
5. september 1460 ble Binchois alvorlig syk. Han døde 20. september og etterlot seg en betydelig formue.
Musikk og påvirkning
Binchois blir ansett som melodiens mester på 1400-tallet, han skrev omhyggelig utarbeidede og minneverdige melodilinjer som er lette å synge. Melodiene hans ble kopiert lenge etter hans død, og senere komponister brukte dem som kilde for nye messekomposisjoner. Mye av musikken hans, selv kirkemusikken, er enkel og klar, noen ganger nesten asketisk i sin enkelhet. Kontrasten mellom Binchois og den ekstreme kompleksiteten i 1300-tallets ars subtilior-musikk er enorm. De fleste verdslige sangene hans er rondeaux, den mest vanlige sangformen på 1400-tallet. Binchois skrev likevel sjelden i strofisk form, men skapte melodiene uavhengig av verserytmen.
Binchois skrev verdslige sanger om kjærlighet og ridderlighet for hoffet, musikk som ble forventet av hertugene av Burgund, og som de åpenbart var svært glade i.
Binchois var en av de tidligste representantene for den burgundiske skolen, og en av de tre mest berømte komponistene på tidlig 1400-tall. Selv om hans samtidige ofte regnet Guillaume Dufay og John Dunstaple som bedre komponister, har Binchois hatt en større påvirkning på ettertiden ved at verkene hans ble sitert, lånt og brukt som kildemateriale oftere enn av noen annen av tidens komponister.
Undal
Undal, i moderne språkdrakt Audnedal, er en tidligere kommune (formannskapsdistrikt) i Vest-Agder fylke.
Undal formannskapsdistrikt ble opprettet i 1837 og bestod av kirkesognene Konsmo, Spangereid, Valle og Vigmostad. I 1844 ble Undal delt i Søndre Undal med Spangereid og Valle og Nordre Undal med Konsmo og Vigmostad. Søndre del hadde ved delingen 3 893 innbyggere, mens nordre del hadde 802. I 1917 ble navnet Undal erstattet av Audnedal, følgelig kom også Sør- og Nord-Audnedal i bruk.
Hakkloa
Hakkloa er et av de større vannene i Nordmarka ved Oslo. Det er også det nest dypeste, med største dybde 56 meter. Vannet inngår i Nordmarksvassdraget, og får tilførsel gjennom en kort elv fra Sandungen midt på vestsiden av vannet. Avløpet er i sydenden gjennom Hakkloelva til Bjørnsjøen. Vannet er noe næringsfattig, og det er da også mindre fisk, men det er ørret, røye, sik og abbor i vannet.
Etymologi
Skogfinnene har etterlatt seg mange finske stedsnavn. Hakkloa i Nordmarka og Hakkloelva er eksempler.
Alan Greenspan
Alan Greenspan (født 6. mars 1926 i New York) er en amerikansk samfunnsøkonom. Han var formann for sentralstyret i den amerikanske sentralbanken fra 11. august 1987 til 31. januar 2006.
Den 9. november 2005 ble han tildelt Presidentens frihetsmedalje av president George W. Bush.
Finanskrisa 2008 fikk Greenspan til å uttale at han sto bak enkelte feiltak som førte til krisen.